На основу члана 4.2 Закона о преносу, регулатору и оператору система електричне енергије у Босни и Херцеговини (“Службени гласник БиХ”, бр. 7/02, 13/03, 76/09 и 1/11), а у складу са чланом 49. Правилника о лиценцама – пречишћени текст (“Службени гласник БиХ”, број 63/16), Државна регулаторна комисија за електричну енергију, на сједници одржаној 29. априла 2025. године, донијела је

ЗАКЉУЧАК

о ажурирању прилогâ Услова за коришћење лиценце за обављање дјелатности ДИСТРИБУЦИЈЕ електричне енергије

(стање на дан 31. децембар 2024. године)

## I

Овим Закључком ажурирају се прилози Услова за коришћење лиценце за обављање дјелатности дистрибуције електричне енергије у Брчко Дистрикту Босне и Херцеговине, издате Јавном предузећу за комуналне дјелатности “Комунално Брчко” д.о.о., Брчко Дистрикт БиХ (у даљем тексту: ЈП “Комунално Брчко”), регистарски број 05-28-12-216-19/20, са стањем на дан 31. децембар 2024. године, како слиједи:

1. Табеларни приказ објеката власника лиценце у функцији обављања лиценциране дјелатности, и
2. Табеларни приказ објеката који нису у власништву власника лиценце, а који су неопходни за обављање лиценциране дјелатности.

## II

Прилог 1 укључује трансформаторске станице у власништву ЈП “Комунално Брчко”, ТС 10/0,4 kV, од редног броја 1 до 20.

## III

Прилог 2 обухвата објекте који нису у власништву ЈП “Комунално Брчко” и састоји се из два дијела, Прилога 2А и Прилога 2Б.

## IV

Прилог 2А укључује водовe у власништву Владе Брчко Дистрикта БиХ:

а) Средњенапонскe водовe – 35 kV, од редног броја 1 до 30,

б) Средњенапонскe водовe – 10 kV, од редног броја 1 до 1039.

## V

Прилог 2Б укључује трансформаторске станице које нису у власништву ЈП “Комунално Брчко”, а користе се у сврху обављања дјелатности дистрибуције електричне енергије у Брчко Дистрикту БиХ, како слиједи:

а) ТС 35/10 kV које су у власништву Владе Брчко Дистрикта БиХ, од редног броја 1 до 9,

б) ТС 10/0,4 kV које су у власништву Владе Брчко Дистрикта БиХ, од редног броја 1 до 362,

ц) ТС 10/0,4 kV које су у власништву привредних субјеката из Брчко Дистрикта БиХ, од редног броја 1 до 126,

д) ТС 10/0,4 kV које су у власништву привредних субјеката чије сједиште није у Брчко Дистрикту БиХ, од редног броја 1 до 14.

## VI

Овај Закључак ступа на снагу даном доношења.

Број: 05-28-12-154-3/25 Предсједавајућа Комисије

29. априла 2025. године

Тузла Бранислава МИЛЕКИЋ