Na osnovu člana 4.2. Zakona o prijenosu, regulatoru i operatoru sistema električne energije u Bosni i Hercegovini (“Službeni glasnik BiH”, br. 7/02, 13/03, 76/09 i 1/11), a u skladu s članom 49. Pravilnika o licencama – Prečišćeni tekst (“Službeni glasnik BiH”, broj 63/16), Državna regulatorna komisija za električnu energiju, na sjednici održanoj 29. aprila 2025. godine, donijela je

ZAKLJUČAK

o ažuriranju prilogâ UVJETA za korišTenje licence za obavlјanje djelatnosti DISTRIBUCIJE električne energije

(stanje na dan 31. decembra 2024. godine)

## I

Ovim Zaklјučkom ažuriraju se prilozi Uvjeta za korištenje licence za obavlјanje djelatnosti distribucije električne energije u Brčko Distriktu Bosne i Hercegovine, izdate Javnom preduzeću za komunalne djelatnosti “Komunalno Brčko” d.o.o., Brčko Distrikt BiH (u dalјnjem tekstu: JP “Komunalno Brčko”), registarski broj 05-28-12-216-19/20, sa stanjem na dan 31. decembra 2024. godine, kako slijedi:

Prilog 1 - Tabelarni prikaz objekata vlasnika licence u funkciji obavlјanja licencirane djelatnosti, i

Prilog 2 - Tabelarni prikaz objekata koji nisu u vlasništvu vlasnika licence, a koji su neophodni za obavlјanje licencirane djelatnosti.

## II

Prilog 1 uklјučuje transformatorske stanice u vlasništvu JP “Komunalno Brčko”, TS 10/0,4 kV, od rednog broja 1 do 20.

## III

Prilog 2 obuhvata objekte koji nisu u vlasništvu JP “Komunalno Brčko” i sastoji se iz dva dijela, Priloga 2A i Priloga 2B.

## IV

Prilog 2A uklјučuje vodove u vlasništvu Vlade Brčko Distrikta BiH:

a) Srednjenaponske vodove – 35 kV, od rednog broja 1 do 30,

b) Srednjenaponske vodove – 10 kV, od rednog broja 1 do 1039.

## V

Prilog 2B uklјučuje transformatorske stanice koje nisu u vlasništvu JP “Komunalno Brčko”, a koriste se u svrhu obavlјanja djelatnosti distribucije električne energije u Brčko Distriktu BiH, kako slijedi:

a) TS 35/10 kV koje su u vlasništvu Vlade Brčko Distrikta BiH, od rednog broja 1 do 9,

b) TS 10/0,4 kV koje su u vlasništvu Vlade Brčko Distrikta BiH, od rednog broja 1 do 362,

c) TS 10/0,4 kV koje su u vlasništvu privrednih subjekata iz Brčko Distrikta BiH, od rednog broja 1 do 126,

d) TS 10/0,4 kV koje su u vlasništvu privrednih subjekata čije sjedište nije u Brčko Distriktu BiH, od rednog broja 1 do 14.

## VI

Ovaj Zaklјučak stupa na snagu danom donošenja.

Broj: 05-28-12-154-3/25 Predsjedavajuća Komisije

29. aprila 2025. godine

Tuzla Branislava MILEKIĆ